CELEX: 62012TN0424
Language: et
Date: 2012-09-26 00:00:00
Title: Kohtuasi T-424/12: 26. septembril 2012 esitatud hagi — Gaumina UAB versus Euroopa Soolise Võrdõiguslikkuse Instituut

1.12.2012   
            
            
               ET
            
            
               Euroopa Liidu Teataja
            
            
               C 373/9
            
         26. septembril 2012 esitatud hagi — Gaumina UAB versus Euroopa Soolise Võrdõiguslikkuse Instituut
   (Kohtuasi T-424/12)
   2012/C 373/15
   Kohtumenetluse keel: leedu
   
      Pooled
   
   
      Hageja: Gaumina UAB (Vilnius, Leedu) (esindaja: advokaat Saulius Aviža)
   
      Kostja: Euroopa Soolise Võrdõiguslikkuse Instituut
   
      Nõuded
   
   Hageja palub Üldkohtul:
   
               —
            
            
               tühistada Euroopa Soolise Võrdõiguslikkuse Instituudi 26. juuli 2012. aasta otsus lükata tagasi Gaumina UAB pakkumine hankemenetluses nr EIGE/2012/ADM/13;
            
         
               —
            
            
               kohustada Euroopa Soolise Võrdõiguslikkuse Instituuti jätkama hankemenetlust ja hindama Gaumina UAB pakkumist hankemenetluses nr EIGE/2012/ADM/13.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on rikutud läbipaistvuse põhimõtet ning otsus ei ole põhjendatud.
               
                           —
                        
                        
                           Hageja leiab, et Euroopa Soolise Võrdõiguslikkuse Instituut rikkus määruse nr 1605/2002 (1), nr 2342/2002 (2) ja nr 1922/2006 (3) alusel ning hanketeate tingimuste kohaselt hankemenetluse nr EIGE/2012/ADM/13, mis puudutab teavitamistegevust, läbiviimisel nõuet teatada osalisele tema pakkumise tagasilükkamise põhjustest (määruse nr 1605/2002 artikli 100 lõige 2) ja läbipaistvuse põhimõtet (määruse nr 1605/2002 artikli 89 lõige 1) ning, tuginedes tehniliste pakkumiste subjektiivsetele ja abstraktsetele hindamiskriteeriumidele, lükkas tagasi hageja pakkumise, kuid ei märkinud sellise otsuse põhjuseid ega antud punktide arvu isegi mitte pärast täiendava teabenõude saamist.
                        
                     
         
               2.
            
            
               Teise väite kohaselt ei ole hageja pakkumist hinnatud õigesti ning pakkumise tagasilükkamise otsus ei ole põhjendatud.
               
                           —
                        
                        
                           Hageja väitel hindas Euroopa Soolise Võrdõiguslikkuse Instituut tema tehnilist pakkumist valesti ja rikkus võrdse kohtlemise ja diskrimineerimise keelu põhimõtteid (määruse nr 1605/2002 artikli 89 lõige 1), kui lükkas tagasi tema pakkumise põhjusel, et selle tehnilisele osale oli antud ebapiisav arv punkte, kuigi pakkumine vastas hanketeate tingimustele ning pakkuja eesmärkidele ja taotlustele. Asjaolu, et pakkumust hinnati valesti, toetab ka see, et kostja ei esitanud ühtegi põhjendust ega selgitust tehnilise pakkumise hindamiskriteeriumideks eraldi antavate punktide kohta ega teavet selle kohta, kui palju punkte anti tehnilisele pakkumisele kokku.
                        
                     
         
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT 2002 L 248, lk 1; ELT eriväljaanne 01/04, lk 74).
   
      (2)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT 2002 L 357, lk 1; ELT eriväljaanne 01/04, lk 145).
   
      (3)  Euroopa Parlamendi ja nõukogu 20. detsembri 2006. aasta määrus (EÜ) nr 1922/2006, millega luuakse Euroopa Soolise Võrdõiguslikkuse Instituut (ELT 2006 L 403, lk 9).